Baldones vidusskola
Baldones vidusskola atrodas Baldonē. Mācības šajā skolā notiek latviešu valodā un izglītību iegūst skolēni no 1. līdz 12. klasei. Baldones vidusskola skolēniem piedāvā 5 izglītības programmas. Baldones vidusskolā 2021./2022. gadā mācās 602 skolēni, un tā ir viena no lielākajām Pierīgas skolām. Vidusskolas nosaukumu pieņemts saīsināt BVSK. Skolā ir plašas mācību telpas, lego kabinets, konferenču zāle, darbojas skolas ēdnīca un bērnu pēcpusdienas centrs. Skolā ir arī veselības punkts, muzejs, bibliotēka un lasītava. Darbojas skolas radiomezgls. Pie skolas atrodas sporta komplekss, kurš atklāts 2007. gadā. Blakus skolai ir minifutbola laukums, pludmales volejbola laukumi, renovēts stadions, slidotava un āra trenažieri. Pie skolas ir ierīkota autostāvvieta un velosipēdu novietne. Skolai ir sava atribūtika: logo, karogs, skolas žetons. Darbojas jauniešu koris «Hora». Vidusskolas telpās izvietojas arī Baldones mākslas skola un bērnu pēcpusdienas centrs «Baltais ērglis».